हेमा ने 2007 में अपनी किताब “हेमा मालिनी: दी ऑथोराइज्ड बायोग्राफी” में ये बताया था, कि उन्हें जीतेन्द्र कपूर और संजीव कुमार दोनों ने प्रोपोज किया था. लेकिन उन्होंने धर्मेंद्र की दुसरी पत्नी बनना स्वीकार किया. हेमा ने माना भी हैं कि वो हमेशा से यही चाहती थी कि उनकी शादी सिर्फ उससे हो जिसे वो प्यार करती हो, लेकिन ये प्यार उन्हें शादी-शुदा धर्मेन्द्र से होगा, ये उन्होंने नहीं सोचा था. वास्तव में इनकी शादी की कहानी किसी बॉलीवुड की फिल्म की कहानी से कम नहीं थी. हेमा के पिताजी धर्मेन्द्र के साथ उनकी शादी के खिलाफ थे,और इस कारण जब तक वो जीवित थे, हेमा की शादी नहीं हो सकी. संजीव कुमार उस समय अपने करियर के शीर्ष पर थे, और वो हेमा को ना केवल पसंद करते थे, बल्कि उनके साथ सेटल भी होना चाहते थे. वहीँ जितेन्द्र पर परिवार की तरफ से शादी का दबाव था, उनका और हेमा का परिवार चाहता था कि वो दोनों शादी कर ले. जबकि हेमा और जीतेन्द्र एक दुसरे को अच्छा दोस्त ही समझते थे. जितेन्द्र परिवार के दबाव के कारण ये बात मान गए,और उन्होंने हेमा से शादी को हाँ कह दिया. दोनों परिवारों ने शादी के कार्यक्रम तय कर लिए और हेमा के शहर जाकर शादी की तैयारी भी करने लगे, धर्मेन्द्र को जब ये बात पता चली तो वो वहां पहुच गए और उन्होंने फ़िल्मी अंदाज में शादी रुकवा दी. वास्तव में हेमा ने तब सबके सामने ये मान लिया था, कि वो धर्मेन्द्र से ही प्यार करती हैं,और उनसे ही शादी करेगी.